Изх.№3/03.2020г.

**ДО КМЕТА**

**НА ОБЩИНА ГЪЛЪБОВО**

**УВАЖАЕМИ ГОСПОДИН КМЕТ,**

 Приложено Ви изпращам Отчет за дейността на НЧ „Никола Г.Астаджов-1926” с.Априлово за 2019г.

 Приложение,съгласно текста:

1. Отчет за дейността на Народно читалище „Никола Г.Астаджов-1926” за 2019г- 3 листа

**С уважение,**

**Ваня Чакърова-**

**Председател на НЧ „Никола Г.Астаджов-1926”**

**ОТЧЕТ ЗА ДЕЙНОСТТА НА**

**ЧИТАЛИЩЕ „Никола Г. Астаджов- 1926” с. Априлово**

Читалищното настоятелство на НЧ „Никола Г. Астаджов- 1926” представя този отчет за дейността си през 2019 г. с цел постигане на максимална публичност, прозрачност и открит диалог с гражданите и обществените организации при постигане на основните цели на нашето сдружение с нестопанска цел в обществена полза, а именно:

1. Развитие и обогатяване на културния живот, социалната и образователната дейност в населеното място, където осъществяват дейността си;

2. Запазване на обичаите и традициите на българския народ;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

6. Насърчаване и усъвършенстване на творческите възможности и талант.

Продължихме работата по проблемите и задачите, заложени от предходната 2018 година за повишаване на обществената осведоменост и превенция на социалното изключване. В този смисъл, във всяка своя дейност, читалищното настоятелство се постара да привлече изключително широк кръг различни по възраст, социален статус, принадлежност и интереси, представители на общността в гр. Гълъбово.

През изтеклата година читалище „Никола Г. Астаджов-1926” работеше за:

• Библиотечна информационна дейност:

• Изява на автентичен фолклор;

• Културни изяви за възрастни;

• Обучение на младежи, възрастни;

**БИБЛИОТЕЧНО –ИНФОРМАЦИОННА ДЕЙНОСТ**

 Библиотеката при НЧ „Никола Г. Астаджов-1926” с.Априлово, общ. Гълъбово  продължи да работи в съответствие с призванието да създава връзки между хората и информацията в нашия динамичен свят. В селото ни, тя носи отговорността да се развива като съвременна библиотека, отговаряща на всички предизвикателства на информационния свят. Нашите приоритети са да бъдем полезни на ползвателите във всички области на знанието, да осигурим равен достъп до знание и информация на всички потребители, да участваме в проекти и да търсим начини да привличаме на читатели, за да превърнем библиотеката в съвременен център за четене и информираност.

 1.1.  Наличния библиотечен фонд е 5700 тома литература.
Комплектуването на библиотечния фонд е основна задача на читалищната библиотека.

 1.3 Брой читателски посещения –

През отчетния период в библиотеката бяха 460 бр.

Интересът към библиотеката и заемането на книги е през летния период предимно от ученици тъй като са им зададени произведения за летен прочит.

В читалнята посещенията са направени основно за интернет справки, които осигуряват достъп до новите информационни технологии и безплатен интернет. Библиотеката разполага с с 3/три/ бр. компютри.

**УЧАСТИЯ НА КУЛТУРНИ ПРОЯВИ,**

**ФЕСТИВАЛИ И КОНКУРСИ**

В читалището функционира група за Автентичен фолклор,която представя и институцията Пенсионерски клуб .Всички знаем,че фолклорното богатство на един народ е част от неговото битие, самобитност и самочувствие. Основната цел на **Групата за автентичен фолклор** е популяризирането на местния песенен фолклор и достигането им до по – голямата част от младото поколение. В нея участват 12 жени. Преобладаващата част са по – възрастни жени. Трябва да се работи в посока за привличане на по – млади участнички.

 Групата е участвала в Общински, регионални и национални прегледи на художествената самодейност. Участие взема и при провеждането на мероприятия и празници от местен характер.

Културните любителски изяви са една от основните читалищни дейности.

През 2019 г. участвахме в :

· Изработване на мартеници и картички за жителите на селото по повод 1 март;

 · Честване на 8 март за Международен ден на жената;

03.2019г.- Лазаруване от младите момичета на селото:

04.2019г.- Великденско състезание „Шарени Яйца”  с участието на най малките жители на с. Априлово;

05.2019г. Участие в Национален фолклорен фестивал „Янко Петров”

06.2019г.Участие в НФФ „Атлиманска огърлица” Китен

 06.2019г. Провеждане на традиционни борби в с. Априлово

 07.2019г. Детска дискотека

09.2019г. Участие в Национални фолклорни празници „Приморска перла” – плакет с медал

10.2019г. Участие в Фолклорен фестивал „Песни край Марица” с.Доситиево

Проведени бяха още редица мероприятия, и увеселения, посветени на българския обреден календар.

**МАТЕРИАЛНА БАЗА**

.

Поради нужда от ремонт на залата не може да се провеждат мероприятия в НЧ”Никола Г. Астаджов-1926” .

Зала е необходима не само за мероприятия но и за провеждане на репетиции на автентичен фолклор.

Надяваме се чрез новите проекти, които ще излезнат за финансиране, да успеем да участваме и да подобрим не само техническото оборудване, но и да осигурим нов реквизит и костюми за групата за автентичен фолклор, както и да обогатим с допълнителни прояви културния календар на община Гълъбово.

В заключение, благодарим на всички от община Гълъбово, ДК”Енергетик” ,приятели, ползватели, поддръжници на читалище „Никола Г. Астаджов-1926”, които ни оказваха при подкрепа за реализацията на различните инициативи през 2019 г.

.

                                                             **Председател: В. ЧАКЪРОВА**

